নিজস্ব প্রতিবেদন: রাতের কলকাতায় ফের দুর্ঘটনা। নিয়ন্ত্রণ হারিয়ে মা ফ্লাইওভারে উল্টে গেল গাড়ি। দুর্ঘটনায় জখম হয়েছেন দু জন। তবে, তাদের চোট আঘাত গুরুতর নয়। দুর্ঘটনার প্রসঙ্গে জানা গিয়েছে, চার চাকা গাড়িটি রাতে সায়েন্স সিটি থেকে পার্ক সার্কাসের দিকে যাচ্ছিল। চালক সহ গাড়িতে মোট দু জনই যাত্রী ছিলেন। মা ফ্লাইওভারের ওপর আচমকাই নিয়ন্ত্রণ হারিয়ে, ডিভাইডারে ধাক্কা মেরে উল্টে যায় গাড়িটি। উল্টে যাওয়ায় দুমড়ে যায় গাড়ির একাংশ। তবে, গাড়ির যাত্রীদের কারোরই তেমন গুরুতর কোনও চোট আঘাত লাগেনি। পরে গাড়িটি উদ্ধার করে থানায় নিয়ে যায় পুলিস।